Polisieman, makker in hof vir motorkaping | Maroela Media
Polisieman, makker in hof vir motorkaping
'n Polisiesersant (37) van die honde-eenheid op Lephalale en sy 34-jarige medepligtige het Maandag in die landdroshof op Phalala verskyn nadat hulle die naweek in verband met 'n motorkaping in hegtenis geneem is.
Die beskuldigdes het Saterdag in 'n Citi Golf op die R572 gery toe hulle drie insittendes met die sersant se aanstellingsertifikaat en 'n vuurwapen dwing om af te trek. Nadat hulle die slagoffers uit hul voertuig laat klim het, het hulle hulle glo van selfone en kontant beroof en in albei voertuie weggery, sê brig. Motlafela Mojapelo, polisiewoordvoerder in Limpopo.
Die verdagtes is later in hegtenis geneem nadat hulle hulself in die Witpoort-polisiekantoor oorgegee het. Hulle het in albei gekaapte voertuie daarheen gekom.
Die polisie van Witpoort het die voertuie deursoek en afgekom op leeupote en -tande, asook banknote van Suid-Afrika en Botswana.
Sers. Phuti Masupje en Mathews Mamupu bly in aanhouding tot hulle Vrydag om borgtog aansoek sal doen.
Lt.genl. Nneke Ledwaba, polisiekommissaris van Limpopo, het inwoners en polisielede van die provinsie gewaarsku die wet sal dieselfde op almal toegepas word. "In ons benadering tot misdadigheid sal ons vasbeslote en genadeloos wees, ongeag wie betrokke is."
Aanklagte van regsverydeling staar die twee ook in die gesig. Die polisie sê hulle vorder intussen goed met hul ondersoek na die oorsprong van die leeupote en -tande.
Plato kry kompetisie in verkiesing
Hierdie strooi sal maak dat mens nie gehoor daaraan sal gee as n polisievoertuig jou sou aftrek nie.
Laat hy ook 7 range spring. Is daar plek vir nog n genl.? Sies man nou stel julle n voorbeel vir die jonges….ga.
Sal interessant wees on te hoor of hierdie sersant nou oneervol ontslaan en vervolg gaan word,of staar hy bevordering in die gesig.